paragraph_text: Sebastian Vettel (Heppenheim, 3. srpnja 1987.) njemački vozač automobilističkih utrka, vozač momčadi Aston Martin u svjetskom prvenstvu Formule 1 te četverostruki i najmlađi svjetski prvak. Po završetku 1. sezone u Red Bullu (2009.) Vettel postaje najmlađi vozač koji je završio prvenstvo na 2. mjestu. Već iduće godine postaje najmlađi svjetski prvak, a uz to svom timu osigurava 1. naslov konstruktora. Godine 2011. postaje najmlađi dvostruki, 2012. trostruki, a 2013. četverostuki svjetski prvak u povijesti ovog športa. Vettel posjeduje još mnoge rekorde atributa "najmlađi" kao što su: najmlađi vozač koji je osvojio najbolju sta8rtnu poziciju, koji je osvojio bodove, vodio u utrci, pobijedio, ostvario 50 postolja.